**Suippopyrstöpeippo** (*Poephila acuticauda*) on Australiasta kotoisin oleva loistopeippoihin kuuluva varpuslintu. Laji on myös suosittu lemmikkilintuna.

Koko ja ulkonäkö
----------------

Kooltaan suippopyrstöpeippo on noin 17 cm. Suippopyrstöpeipon pää on väriltään sinertävän harmaa. Päässä on nokasta silmiin ulottuva musta juova. Nokka on keltainen tai punainen. Selkä ja vatsa ovat vaaleanpunertavan ruskeat. Kurkussa on musta alue. Ylä- ja alaperät ovat valkoiset ja alaperässä kulkee alaspäin suippeneva leveä musta pystyraita. Pyrstö on musta ja kaksi keskimmäistä höyhentä ovat pidentyneet. Koirassuippupyrstöpeipon kurkun musta alue on hieman suurempi kuin naaraalla, mutta sukupuolet muistuttavat niin paljon toisiaan,, että tämäkään ei aina riitä määrittämään linnun sukupuolta.

Elinympäristö
-------------

Suippopyrstöpeippoa tavataan alueelta, joka ulottuu Länsi-Australian osavaltiosta Fitzroy River-joelta Carpentarianlahdelle Queenslandin osavaltioon. Lajin luontaiset elinympäristöt ovat kuivat savannit, joilla voi kasvaa myös eukalyptuspuita.

Elintavat ja lisääntyminen
--------------------------

Suippopyrstöpeipot elävät pieninä ryhminä, joissa yksittäiset parit pysyvät lähellä toisiaan. Pesimäaika on sadekaudella. Pesän laji rakentaa puuhun ruohoista, kasvien kuiduista ja höyhenistä. Naaras munii pesään viidestä kuuteen munaa. Hautominen kestää noin kaksi viikkoa ja poikaset poistuvat pesästään noin kolmen viikon kuluttua kuoriutumisestaan Vanhemmat ruokkivat poikasiaan hyönteisravinnolla.

Ravinto
-------

Suippopyrstöpeippojen ravinto koostuu pääasiassa heinien, kuten *Eragrostis*-suvun lajien, siemenistä. Ruokansa lintu etsii maasta. pesimäkaudella suippopyrstöpeipot kuitenkin vaihtavat ravinnokseen lähes pelkästään muurahaiset ja termiitit.

Lemmikkinä
----------

Suippupyrstöpeipot vaativat suurikokoisen häkin. Yhdessä häkissä ei kannata pitää useampaa kuin yhtä suippopyrstöpeippoparia, koska parien välille voi tulla kiivaita taisteluita. Muiden peippolajien kanssa linu kuitenkin tulee hyvin toimeen lukuun ottamatta sen lähisukulaisia naamioseeprapeippoa (*Poephila personata*) ja nyökyttäjäpeippoa (*Poephila cincta*).

Suippopyrstöpeipot voivat pesiä, joko itse rakentamaansa ruohopesään tai käyttää hyödykseen pesintälaatikkoa. Lajia ruokitaan esimerkiksi hirssin siemenillä. Poikasille on tarjolla oltava esimerkiksi hyönteisten toukkia tai matoja.

Lähteet
-------

1. ↑  BirdLife International: *Poephila acuticauda* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 25.1.2014. (englanniksi)
2. 1 2 3 4 5 6  Christa Koepff, April Romagnano: *The finch handbook*, s. 113. Barron's Educational Series, 2001. ISBN 9780764118265. Kirja Googlen teoshaussa (viitattu 3.5.2009). (englanniksi)
3. 1 2  D. H. S. Risdon: *Foreign Birds for Beginners*, s. 53. READ BOOKS, 2008. ISBN 9781443704632. Kirja Googlen teoshaussa (viitattu 3.5.2009). (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q978619
* Wikispecies: Poephila acuticauda
* ADW: Poephila\_acuticauda
* AFD: Poephila\_(Poephila)\_acuticauda
* Avibase: 1C1BB52BA8B273D5
* BirdLife: 22719688
* CoL: 77SYT
* BOW: lotfin1
* eBird: lotfin1
* EoL: 1050482
* GBIF: 5231425
* iNaturalist: 13927
* IRMNG: 10923034
* ITIS: 562367
* IUCN: 22719688
* NCBI: 259256
* TSA: 14268
* Xeno-canto: Poephila-acuticauda

 |

 |